Súradnice: 48°49′45″S 21°00′44″V﻿ / ﻿48,8291°S 21,0123°V﻿ / 48.8291; 21.0123

**Folkmarská skala** (914,7 m n. m.) je vrch na Slovensku vo Volovských vrchoch v Slovenskom rudohorí.

Charakteristika
---------------

Folkmarská skala (915 m n. m.) sa nachádza na východom Slovensku v košickom kraji, vo Volovských vrchov. Územie patrí do Slovenského rudohoria. Pod skalou sa nachádza obec Kojšov. Zo skál je je možné pozorovať viacero vrchov ako Kojšová hoľa (1 246 m n. m.), Krompašský vrch (1 025 m n. m.), Zlatý stôl (1 322 m n. m.), vrch Roháčka (1 029 m n. m.). Za priaznivého počasia aj Kráľovú hoľu (1 946 m n. m.) a Vysoké Tatry. Najjednoduhší výstup na Folkmarskú skalu je z Folkmarského sedla (542 m n. m.).

Flóra a fauna
-------------

V okolitých lesoch sa strieda zmiešaný les (prevažne s bukmi) a lúkami. Na vrchole možno bádať dravé vtáctvo. Lesy sú plné lesných plodov, húb a rôznych chránených rastlín.

Pamätnik SNP na ceste od Folkmarského sedla
-------------------------------------------

Počas SNP pôsobili v chotári partizánske skupiny.

Baníctvo
--------

V minulosti územie v okolí Folkmarskej skaly hralo významnú úlohu v oblasti baníctva. Pod Folkmarskou skalou v stredoveku fungovalo 12 štôlní. Územie leží v Slovenskom rudohorí, ktoré je bohaté na nerastné suroviny (ťažba medi, antimónu a železa). Na banskú činnosť sa využívalo obyčajné ručné náradie (kladivo, želiezka a kliny). Časom sa začalo využívať rozrušovanie horniny vodou (tá sa dopravovala z Kojšovského potoka čerpadlom). Na prepravu hornín sa používal konský záprah. Vyťažená ruda sa dopravovala železnicou na spracovanie do väčších hámrov (v Krompachoch, Gelnici a Košických Hámroch), niekedy aj do menších fabrík v gelnickom okrese. Kováčske dielne mali v regióne silné zastúpenie.

Neinvestovaním do moderných technológií začiatkom 20. storočia baníctvo v celom gelnickom okrese upadlo. V súčasnosti možno v miestnych lesoch nájsť stopy po baníctve (opustené štôlne a haldy).

Turistické trasy
----------------

Folkmarská skala je súčasťou náučného chodníka Folkmarská a Murovaná skala, ktorý začína v obci Kojšov a končí v obci Veľký Folkmár. Neďaleko Folkmarskej skaly sa nachádzajú turistami vyhľadávané Turniská a Turniská klenba.

Prístupové cesty na Folkmarskú skalu vedú:

1. po  žltej turistickej trase z obce Kojšov (kratšia 1,30 hod. trasa, ale podstatne strmá a náročná)
2. po  žltej turistickej trase z Folkmarského sedla (542 m n. m.; nenáročná trasa, ktorá trvá asi 1,05 hod. auto môžete odparkovať na Folkmarskom sedle pri kríži)
3. po  žltej turistickej trase z rekreačnej oblasti Ružín-Košické Hámre. (nenáročná trasa ale trvá až 2.30 hod.).

Galéria
-------

* Pohľad z Folkmarskeho sedla (542 m n. m.) na vrch SivecPohľad z Folkmarskeho sedla (542 m n. m.) na vrch Sivec
* Hríb na ceste k Folkmarskej skaleHríb na ceste k Folkmarskej skale
* Pamätník SNPPamätník SNP
* Vstup do štôlne pod Folkmarskou skalouVstup do štôlne pod Folkmarskou skalou
* Info na vrchu Folkmarskej skályInfo na vrchu Folkmarskej skály
* Panoráma na Folkmarskej skalePanoráma na Folkmarskej skale
* Panoráma na Folkmarskej skalePanoráma na Folkmarskej skale
* Pohľad zo skalyPohľad zo skaly
* Rastliny na Folkmarskej skale (Jar)Rastliny na Folkmarskej skale (Jar)
* Pohľad z nižšej skaly na vrch Folkmarskej skaly (Jar)Pohľad z nižšej skaly na vrch Folkmarskej skaly (Jar)
* Panoráma na Folkmarskej skale (Jar)Panoráma na Folkmarskej skale (Jar)
* Lavička na Folkmarskej skale (Jar)Lavička na Folkmarskej skale (Jar)

Referencie
----------

1. ↑   *Podrobný autoatlas – Slovenská republika 1 : 100 000*. Harmanec : VKÚ, a. s. 2008. ISBN 978-80-8042-509-8. Kapitola Mapová časť, s. 65.
2. ↑  *Volovské vrchy – Košice. Edícia turistických máp.* 1 : 50 000. Harmanec: VKÚ, a. s. 1999.
3. 1 2 3   *Folkmarská skala (915 m n. m.)* [online]. Košice: Turizmus Východné Slovensko, [cit. 2018-07-16]. Dostupné online.
4. ↑   *Pamätník SNP* [online]. [Cit. 2018-07-16]. Dostupné online.
5. 1 2   *Diľovaná dráha (691 m n. m.) : Baníctvo : [informačný panel náučného chodníka]* [online]. [Cit. 2018-07-16]. Dostupné online.

Iné projekty
------------

Commons
* Spolupracuj na Commons Commons ponúka multimediálne súbory na tému **Folkmarská skala**

Externé odkazy
--------------

* Poloha na turistickej mape